11 Msisi+ umelenge pa chisinga cha Yese,+Ndipo mphukira+ yakufuma pa misisi yake yipasenge vipasi.2 Mzimu wa Yehova uzamuŵa pa iyo,+Mzimu wa vinjeru+ na wa kupulikiska,Mzimu wa kulongozga na wa nkhongono,+Mzimu wa kumanya tunthu na wa kopa Yehova.3 Wazamukondwa kumopa Yehova.+Wazamweruzga kutolera waka ivyo maso ghake ghawona yayi,Nesi kuchenya kuyana na ivyo wapulika waka na makutu ghake.+4 Ŵakuyuyuka wazamuŵeruzga mwaurunji,Wazamuchenya ŵanthu mwakunyoloka chifukwa cha ŵakuzika ŵa charu chapasi.Wazamutimba charu chapasi na ndodo ya mulomo wake,+Na kukoma ŵaheni na mvuchi* wa milomo yake.+5 Urunji uzamuŵa lamba mu luwunda lwake,Kugomezgeka kuzamuŵa bande mu chiwuno mwake.+6 Mphumphi yizamukhala pamoza na kana ka mberere,+Ndipo kana ka mbuzi kazamugona pamoza na nyalubwe,Tholi na nkhalamu na chinyama chakututuŵa vyose vizamuŵa pamoza.*+Ndipo msepuka wazamuvilongozga.7 Ng’ombe na nkhalamira vizamurya pamoza,Twana twawo tuzamugona pamoza.Nkhalamu yizamurya utheka nga ni ng’ombe.+8 Mwana wakonkha wazamuseŵera pa khululu la njoka ya nyachikho,Ndipo mwana wakulumulika wazamuŵika woko lake pa mphaku ya njoka yapoyizoni.9 Vizamupwetekana chara+Panji kuparanyana mu phiri lane lose lituŵa,+Chifukwa charu chapasi chizamuzura na kumanya YehovaNga umo maji ghakuzuzgira nyanja.+10 Mu zuŵa ilo, msisi wa Yese+ uzamwimilira nga ntchimanyikwiro ku ŵanthu.+Mitundu yizamwiza kwa iyo kupenja ulongozgi,*+Ndipo malo ghake ghakupumulirako ghazamuŵa ghauchindami.11 Mu zuŵa ilo, Yehova wazamupelekaso woko lake kachiŵiri kuti watoreso ŵakukhalapo ŵa ŵanthu ŵake awo ŵasidika kufuma ku Asiriya,+ Eguputo,+ Patirosi,+ Kushi,+ Elamu,+ Shinara,* Hamati, na mu virwa vya mu nyanja.+12 Wazamuyimika chimanyikwiro pa ŵamitundu na kuwunganya ŵakumbininika ŵa Israyeli.+ Wazamuwunganya pamoza ŵakumbininika ŵa Yuda kufuma ku vigaŵa vinayi vya charu chapasi.+13 Sanji za Efurayimu zizamumara,+Ndipo awo ŵakapindikananga na Yuda ŵazamukomeka.Efurayimu wazamuchitira sanji Yuda chara,Panji Yuda kupindikana na Efurayimu.+14 Ŵazamugodoboka pa vikhizga* vya Ŵafilisiti kumanjiliro gha dazi.Wose pamoza ŵazamupoka vinthu vya ŵanthu ŵakumafumiro gha dazi.Ŵazamunyoloskera woko lawo pa* Edomu+ na Mowabu,+Ndipo Ŵaamoni ŵazamuŵa ŵanthu ŵawo.+15 Yehova wazamupatura* phota* la nyanja ya Eguputo+Na kusunkhunya woko lake pachanya pa Mlonga.*+Na mvuchi* wake wakotcha, wazamutimba na kugaŵa tumilonga twake 7,Ndipo ŵanthu ŵazamwambuka uku ŵavwara skapato zawo.16 Msewu ukuru+ uzamufuma mu Asiriya kuti ŵakukhalapo ŵa ŵanthu ŵake awo ŵasidika ŵendemo,+Nga umo vikaŵira kwa Israyeli pa zuŵa ilo wakafumanga mu charu cha Eguputo.
tum_Latn